Συνεδρίαση Εκτελεστικής Επιτροπής ΔΟΔ

Μέσω διαδικτύου, 9 Ιουλίου 2020 Θέμα 4.3

Πολιτική ΔΟΔ

για τη Σεξουαλική Παρενόχληση

Αυτό το κείμενο πολιτικής είναι στη διάθεση όλων για να διανεμηθεί, με την επισήμανση ότι αφορά όλους τους συμμετέχοντες στις εκδηλώσεις, που διοργανώνει η ΔΟΔ.

Η ΔΟΔ ενθαρρύνει την ενεργό συμμετοχή όλων των μελών της σε συνεδριάσεις, προγράμματα, εκστρατείες και σε εκδηλώσεις. Η ΔΟΔ δεσμεύεται ότι σε όλες τις δραστηριότητες θα τηρούνται τα πιο υψηλά επαγγελματικά ποιοτικά και δεοντολογικά πρότυπα. Επιπλέον η ΔΟΔ δεσμεύεται ότι θα διασφαλίσει και θα προωθήσει την ισότητα των φύλων.

Κάθε μέλος έχει δικαίωμα να συμμετέχει και να αντιμετωπίζεται ισότιμα με αξιοπρέπεια και σεβασμό. Η όποια συμπεριφορά ή απόπειρα εκφοβισμού, που φαλκιδεύει αυτά τα θεμελιώδη δικαιώματα είναι απαράδεκτη.

Ολοι όσοι συμμετέχουν στις εκδηλώσεις και δραστηριότητες της ΔΟΔ οφείλουν:

* Να αποφεύγουν τα προσωπικά σχόλια και τις συμπεριφορές, που μπορεί να προσβάλλουν ή να ενοχλήσουν.
* Να αποτρέπουν και να δημοσιοποιούν ανάρμοστους λεκτικούς χαρακτηρισμούς και συμπεριφορές, όταν γίνονται παρουσία τους και είναι αυτήκοες μάρτυρες.

**Η ΔΟΔ επιδεικνύει μηδενική ανοχή απέναντι στη σεξουαλική παρενόχληση όταν εκδηλώνεται στις εσωτερικές δομές, εκδηλώσεις και δραστηριότητες της Ομοσπονδίας.**

**Τι εννοούμε με τον όρο σεξουαλική παρενόχληση**

Η σεξουαλική παρενόχληση περιλαμβάνει κάθε είδους ανεπιθύμητης συμπεριφοράς είτε πρόκειται για λεκτική, μη-λεκτική ή σωματική επαφή σεξουαλικής φύσης, ιδιαίτερα όταν συντελεί στη δημιουργία ενός εκφοβιστικού, εχθρικού, μειωτικού, ταπεινωτικού και προσβλητικού περιβάλλοντος.

* 2 -

**Ενδέχεται η σεξουαλική παρενόχληση να αφορά:**

* Ανεπιθύμητη φυσική επαφή, υπονοούμενα, ειρωνείες, προτάσεις και υπονοούμενα σεξουαλικού περιεχομένου. Ανεπιθύμητα σχόλια για την εξωτερική εμφάνιση. Λεκτική κακοποίηση σεξουαλικής φύσης, ακόμη και για το φύλο του ατόμου. Επίμονο κοίταγμα και επίδειξη πορνογραφικών φωτογραφιών.
* Σεξουαλική παρενόχληση σε άτομα λόγω της σεξουαλικότητάς των ή ακόμη και επειδή θεωρούνται ότι τυγχάνουν κάποιας σεξουαλικότητας. Τα μέλη της λεσβιακής, γκέι, αμφισεξουαλικής και διεμφυλικής κοινότητας (LGBT), μπορεί να αισθάνονται ιδιαίτερα ευάλωτα.

Σύμφωνα με το Συμβούλιο Ισότητας της Διεθνούς Συνομοσπονδίας Συνδικαλιστικών Ενώσεων ITUC και της Διεθνούς Ομοσπονδίας Δημοσιογράφων IFJ, παραδείγματα σεξουαλικής παρενόχλησης περιλαμβάνουν:

Σωματικά

* Αγγιγμα, τσίμπημα, χάδια, πίεση ή και εσκεμμένα χαϊδολογήματα σε άλλο άτομο.
* Επίμονο κοίταγμα ή λάγνες ματιές.
* Ομοφοβικά σχόλια και σεξουαλικά υπονοούμενα.
* Αποστολή ανεπιθύμητων μηνυμάτων με ηλεκτρονικό ταχυδρομείο, μηνύματα στο κινητό ή με WhatsApp είτε άλλες εφαρμογές αποστολής ηλεκτρονικών μηνυμάτων.
* Περιττή φυσική επαφή και αγγίγματα.
* Σωματική επίθεση.

Λεκτικά

* Σχόλια σεξουαλικού περιεχομένου και υπονοούμενα.
* Αναφορά στον άλλο με σεξουαλικά επίθετα.
* Σεξουαλικά ανέκδοτα και ερωτήσεις για σεξουαλικές φαντασιώσεις.
* Προσβολές για το φύλο του ατόμου και βαθμολόγηση της σεξουαλικότητάς του.
* Μετατροπή κάθε εργασιακής συζήτησης σε σεξουαλικά θέματα.
* Σεξουαλικά χατίρια.
* 3 -

**Η σεξουαλική παρενόχληση είναι**:

* Απαράδεκτη
* Ανεπιθύμητη
* Το άτομο που δέχεται αυτή τη συμπεριφορά την εκλαμβάνει ως εκφοβισμό, ταπείνωση και παρενόχληση.

**Πώς αντιμετωπίζεται η σεξουαλική παρενόχληση**:

Στην περίπτωση που δέχεστε σεξουαλική παρενόχληση- *δεν πρέπει να το ανέχεστε.*

* Μη νομίζετε ότι είναι δικό σας φταίξιμο ή ότι ‘πηγαίνατε γυρεύοντας’. Εχετε δικαίωμα να μην παρενοχλήστε σεξουαλικά. Θυμηθείτε , δεν αφορά εσάς πρόκειται για εκείνον ή εκείνη.
* Κρατήστε σημειώσεις για ότι συμβαίνει, τις ημερομηνίες, την ώρα, το χώρο που συνέβη, τι ελέχθη ή έγινε, εάν υπήρχαν μάρτυρες και τα αντίγραφα επιστολών ή ηλεκτρονικών μηνυμάτων και ότι άλλο σχετικό.

**Ατυπη προσέγγιση**

* Εάν αισθάνεστε αρκετά σίγουροι, πείτε σε όποιον σας παρενοχλεί ότι η συμπεριφορά του είναι ανεπιθύμητη και ζητήστε του/της να σταματήσει. Καμιά φορά η έγκαιρη και ισχυρή ανταπόκριση αρκεί για να αποτρέψει την κλιμάκωση της κατάστασης. *Ωστόσο στην περίπτωση που δεν αντιδράσατε με αυτό τον τρόπο την πρώτη φορά ή μετά, μη στεναχωριέστε. Συχνά η σεξουαλική παρενόχληση όταν δεν το περιμένεις σοκάρει, δεν είναι όλοι προετοιμασμένοι με τις σωστές λέξεις και μερικές φορές χρειάζεται χρόνος, για να αντιληφθεί κανείς τι συμβαίνει.*
* Εάν δεν αισθάνεστε αρκετά σίγουροι για να μιλήσετε απευθείας και προσωπικά σε εκείνον που σας παρενοχλεί, μπορείτε να του απευθύνετε ένα ηλεκτρονικό μήνυμα ή να ζητήσετε τη στήριξη και να σας συνοδεύσει ένας συνάδελφος ή μέλος της Εκτελεστικής Επιτροπής ΔΟΔ ή μέλος της Επιτροπής Ισότητας, είτε να ζητήσετε κάποιον άλλον εκπρόσωπο της οργάνωσή σας. Όμως εάν δεν μπορείτε να το αντιμετωπίσετε, μην ανησυχείτε.
* Στην περίπτωση που ο αποδέκτης της αθέμιτης συμπεριφοράς επιθυμεί να δοθεί μια ανεπίσημη λύση στο θέμα και το ζητήσει, ο **εκπρόσωπος/οι της ΔΟΔ** που θα οριστούν, θα μιλήσουν χωριστά και με τους δύο εμπλεκόμενους, δίνοντας ιδιαίτερη προσοχή στους ισχυρισμούς του αποδέκτη της παρενόχλησης.
* 4 -

Εφόσον κρίνουν ότι αρμόζει, θα μιλήσουν και με τους δύο εμπλεκόμενους και θα διασφαλίσουν ότι δεν θα παραβιαστεί η ιδιωτικότητα του ατόμου, που είναι ο στόχος της παρενόχλησης και σύμφωνα με τις επιθυμίες του/της θα το σεβαστούν όλο το χρονικό διάστημα που θα χρειαστεί, έως ότου έλθουν σε συμφωνία οι εμπλεκόμενοι.

**Πώς υποβάλλεται η καταγγελία**

Σε κάθε περίπτωση πρέπει να υποβάλλετε επίσημη καταγγελία. Μπορεί να πιστεύετε ότι είναι δύσκολο να πάρετε μια τέτοια απόφαση, όμως δεν θα είναι πιο δύσκολο από το να ζείτε με την παρενόχληση.

**Στην περίπτωση που το περιστατικό είτε η αθέμιτη συμπεριφορά είναι σοβαρή και επίμονη** **ΠΡΟΧΩΡΗΣΤΕ ΣΕ ΚΑΤΑΓΓΕΛΙΑ**.

Η ΔΟΔ πρόκειται να δημιουργήσει μια ομάδα 10 ατόμων που θα εκπαιδευτούν να λειτουργήσουν ως μέλη μιας ανεξάρτητης ομάδας καταγγελιών.

Σύμφωνα με αυτή την Πολιτική το προσωπικό της ΔΟΔ που δέχθηκε σεξουαλική παρενόχληση, σε κάποια διοργάνωση της ΔΟΔ ή στο χώρο εργασίας θα μπορούν να καταγγείλουν το γεγονός, όπως αναφέρεται στη διαδικασία που περιλαμβάνεται στην συλλογική σύμβαση εργασίας ή στην ατομική τους σύμβαση.

Το κείμενο της Πολιτικής, όπως ορίζει το καταστατικό, διανέμεται για την ενημέρωση όλων όσων συμμετέχουν στις εκδηλώσεις, που διοργανώνει η ΔΟΔ, συμπεριλαμβανομένων των εκπαιδευτικών ενοτήτων, εργαστηρίων, συνεδριάσεων, συνεδρίων και άλλων δραστηριοτήτων.

Κάθε χρόνο θα επανεξετάζεται η πολιτική από το Συμβούλιο Ισότητας και την Εκτελεστική Επιτροπή της ΔΟΔ.

**ΠΟΛΙΤΙΚΗ ΔΟΔ ΓΙΑ ΤΗΝ ΥΠΟΒΟΛΗ ΚΑΤΑΓΓΕΛΙΩΝ ΣΕΞΟΥΑΛΙΚΗΣ ΠΑΡΕΝΟΧΛΗΣΗΣ**

**Γενικές Αρχές**

Όλα τα μέλη που συμμετέχουν στις δραστηριότητες της ΔΟΔ έχουν το δικαίωμα να διαμαρτυρηθούν ή να καταγγέλλουν περιπτώσεις σεξουαλικής παρενόχλησης, χωρίς να φοβούνται ότι θα τύχουν αρνητικής μεταχείρισης ή θα υποστούν αντίποινα.

Πρόκειται για Πολιτική που εφαρμόζεται σε όλες τις διοργανώσεις και δραστηριότητες της ΔΟΔ, συμπεριλαμβανομένων των καταστατικών συνεδριάσεων, επιμορφωτικών προγραμμάτων, εργαστηρίων και δημόσιων εκδηλώσεων.

Σε όλη τη διάρκεια της διαδικασίας, όλοι οφείλουν να σέβονται την αρχή σύμφωνα με την οποία, το άτομο που δέχθηκε σεξουαλική κακοποίηση έχει δικαιώματα, όπως και το άτομο που κατηγορείται για την πράξη.

Η ΔΟΔ σε κάθε περίπτωση επιθυμεί να διασφαλίσει ότι το άτομα που υπέστη ανεπιθύμητη συμπεριφορά θα έχει και την ανάλογη μεταχείριση, ώστε να μειωθούν οι αρνητικές συνέπειες.

Η ανησυχία για το άτομο που υπέστη τη σεξουαλική παρενόχληση πρέπει να αποτελεί τη βάση, στην οποία επικεντρώνεται η διαδικασία. Η ΔΟΔ θα βοηθήσει να συνεχιστεί η παρακολούθηση της υπόθεσης και εφόσον υπάρχει ανάγκη, να χορηγηθούν θεραπευτικές συμβουλές ή άλλες επαγγελματικές συμβουλευτικές υπηρεσίες.

**Διαδικασία υποβολής επίσημης καταγγελίας**

 Ολοι όσοι έχουν υποστεί σεξουαλική παρενόχληση οφείλουν:

* Αμεσα να αναφέρουν το γεγονός ή τα γεγονότα, προφορικά ή γραπτά, να δώσουν όσο το δυνατόν περισσότερες λεπτομέρειες εάν υπάρχουν μάρτυρες, να αναφέρουν ονόματα, ημερομηνίες, το χώρο ή την εκδήλωση, που συνέβη το γεγονός.
* **Με ποιόν πρέπει να επικοινωνήσουν**

Σε κάθε εκδήλωση θα οριστούν δύο άτομα, ένας άνδρας και μία γυναίκα, στους οποίους θα σταλεί η αρχική αναφορά του γεγονότος.

Στην περίπτωση που η απάντηση δεν είναι ικανοποιητική και η οργάνωση ή το άτομο αισθάνεται δεν αισθάνεται σιγουριά επειδή εκφράστηκε για το γεγονός στα συγκεκριμένα άτομα, τότε η καταγγελία

* 2 -

πρέπει να σταλεί στον Γενικό Γραμματέα ή στον Αναπληρωτή Γενικό Γραμματέα ή στον Πρόεδρο της ΔΟΔ.

Μόλις ληφθεί η καταγγελία, ενημερώνεται αμέσως η Διοικητική Επιτροπή της ΔΟΔ χωρίς να δοθούν οι σχετικές λεπτομέρειες. Στη συνέχεια η Διοικητική Επιτροπή της ΔΟΔ εντός 7 ημερών, ορίζει μια ανεξάρτητη επιτροπή 3 ατόμων που παραλαμβάνει την καταγγελία (στην επιτροπή συμμετέχουν τουλάχιστον 2 γυναίκες, η μία εξ αυτών είναι εκπρόσωπος του Συμβουλίου Ισότητας της ΔΟΔ). Η επιτροπή προχωρεί σε έρευνα της καταγγελίας και συντάσσει έκθεση, με την οποία συστήνει στη Διοικητική Επιτροπή τις ενέργειες, που πρέπει να ληφθούν σε συγκεκριμένο χρονικό διάστημα, που δεν υπερβαίνει τις 30 ημέρες.

* **Εμπιστευτικότητα και ανωνυμία**

Η ΔΟΔ πάντα σέβεται τον εμπιστευτικό χαρακτήρα κάθε καταγγελίας που υποβάλλεται, εκτός κι αν είναι απαραίτητο να προχωρήσει σε έρευνα για να απαντηθεί η καταγγελία.

Η ΔΟΔ παροτρύνει τα μέλη να μην καταφεύγουν σε ανώνυμες καταγγελίες, παρά μόνο ως έσχατη λύση. Στην περίπτωση που τα άτομα επιλέξουν την ανωνυμία και δεν παρέχουν επαρκείς λεπτομέρειες, ενδέχεται να είναι αδύνατον, να διερευνηθούν όσα ισχυρίζονται.

* **Ερευνα και επίλυση καταγγελιών**

Η ΔΟΔ θεωρεί ότι οι καταγγελίες που υποβάλλονται σύμφωνα με αυτή την Πολιτική, γίνονται με καλή πίστη, είναι πραγματικές, νόμιμες και αρκετά σημαντικές ώστε να διεξαχθεί έρευνα. Ολες οι καταγγελίες όπως ορίζει αυτή η Πολιτική, πρέπει να ερευνηθούν άμεσα και το αργότερο εντός 30 ημερών, αφότου γίνουν δεκτές από την ανεξάρτητη επιτροπή καταγγελιών.

Στην περίπτωση που διεξάγεται έρευνα για ένα μέλος της Διοικούσας Επιτροπής ή της Εκτελεστικής Επιτροπής, τότε το μέλος αυτό πρέπει προσωρινά να απομακρυνθεί, έως ότου επιλυθεί το όλο ζήτημα.

Ολες οι πληροφορίες που αποκαλύπτονται όσο διαρκεί η έρευνα παραμένουν εμπιστευτικές, εκτός και αν χρίζουν διερεύνησης προκειμένου να ληφθούν μέτρα επανόρθωσης είτε επειδή η ισχύουσα νομοθεσία επιβάλλει να αποκαλυφθούν οι συγκεκριμένες πληροφορίες.

* 3 -

Σε εξαιρετικές περιπτώσεις η ΔΟΔ ενδέχεται να επιλέξει για τη διεξαγωγή έρευνας, να ζητήσει βοήθεια και εκτός του οργανισμού.

Όταν ολοκληρωθεί η έρευνα, η σχετική έκθεση υποβάλλεται στη Διευθύνουσα Επιτροπή.

Η Διευθύνουσα Επιτροπή συνέρχεται εντός 7 ημερών, για να εξετάσει τα ευρήματα.

Εφόσον αποδεδειγμένα έχει τεκμηριωθεί η καταγγελία, τότε ανάλογα με τη σοβαρότητα του αδικήματος θα ληφθούν τα κατάλληλα διορθωτικά ή πειθαρχικά μέτρα εις βάρος του παραβάτη,. Επιπλέον θα ληφθούν μέτρα αποτροπής περαιτέρω παραβιάσεων.

Τα μέτρα που θα ληφθούν περιλαμβάνουν:

* Επίσημη επιστολή που θα απευθύνεται στον παραβάτη.
* Επίσημη επιστολή που θα απευθύνεται στην Ενωση στην οποία ανήκει ο παραβάτης.
* Τον αποκλεισμό του παραβάτη από τη συνεδρίαση.
* Τον αποκλεισμό του παραβάτη από όλες τις μελλοντικές εκδηλώσεις της ΔΟΔ.
* Προσωρινό ή μόνιμο αποκλεισμό της Ενωσης, που ανήκει ο παραβάτης από όλες τις εκδηλώσεις της ΔΟΔ ακόμη και την αποβολή της Ενωσης από την Ομοσπονδία.

Ενδέχεται το ζήτημα να αναφερθεί και εκτός του οργανισμού προκειμένου, να διασφαλιστεί η τήρηση των νόμων και των κανονισμών. Η ΔΟΔ έχει την ευθύνη να διασφαλίσει ότι η συγκεκριμένη διαδικασία κατοχυρώνει τα νομικά δικαιώματα του ατόμου, που δέχεται την παρενόχληση. Στην περίπτωση που με το αδίκημα παραβιάζεται ο νόμος ή ακόμη κι αν υπάρχει η υποψία γι’αυτό, τότε θα παρασχεθεί βοήθεια στο άτομο που υπέστη την αδικία, για να ασκήσει τα νόμιμα δικαιώματά του. Ενδέχεται να είναι ακόμη και η αναφορά της καταγγελίας στην αστυνομία.

Το άτομο που υπέβαλλε την καταγγελία θα ενημερωθεί για την πορεία και το αποτέλεσμα της έρευνας.

* 4 -

Ολες οι Ενώσεις μέλη της ΔΟΔ όπως και όλοι που συμμετέχουν στις εκδηλώσεις της ΔΟΔ, έχουν υποχρέωση να συμβάλλουν στην έρευνα. Εάν οι Ενώσεις μέλη της Ομοσπονδίας ή τα άτομα δεν συμβάλλουν στην έρευνα είτε καταθέσουν ψευδείς πληροφορίες, τότε η ΔΟΔ θα λάβει μέτρα ανάλογα, με την σοβαρότητα του αδικήματος.

* **Πρόληψη και αντίποινα**

Οπως ορίζει η παρούσα Πολιτική της ΔΟΔ, όταν ένα άτομο υποβάλει καταγγελία, προστατεύεται από ενδεχόμενα αντίποινα, παρενοχλήσεις και κάθε μορφής αντεκδικήσεις, μειωτικές ή απειλητικές συμπεριφορές, καθώς:

* Οι πληροφορίες που αποκαλύφθηκαν, υποβλήθηκαν καλόπιστα.
* Είναι αληθείς.
* Δεν πρόκειται για κακόβουλη πράξη με ψευδείς ισχυρισμούς.

Σύμφωνα με την Πολιτική της ΔΟΔ, η υποβολή εσκεμμένων ψευδών ή κακόβουλων ισχυρισμών, αποτελεί σοβαρό παράπτωμα. Ανάλογες πράξεις οδηγούν στη λήψη πειθαρχικών μέτρων, ακόμη και σε νομικές ενέργειες.

Ντ.Ρ./18.11.20